Problémy s Kašľom a Únavou po Zmene Lieku z Prestariumu A na Prestilol
Dobrý deň,
užíval som Prestarium A,v nemocnici mi lekár zmeninil na Prestilol. Mám problém silný kašeľ a opuch pod okom, celkovú únavu, myslím, že to spôsobila tá zmena lieku. Ďakujem
Dobrý deň.
Ďakujeme za Vašu otázku.
Všetky príznaky, ktoré popisujete patria medzi vedľajšie účinky lieku Prestilol. O výskyte akýchkoľvek vedľajších účinkov je však potrebné upovedomiť predovšetkým predpisujúceho lekára. Z tohto dôvodu odporúčam konzultáciu prípadnej zmeny terapie s lekárom čo najskôr.
Prajem pekný zvyšok dňa.
S pozdravom
Mgr. Barbora Bičanovská